Darcom Energy și Victron Energy dezvoltă un laborator fotovoltaic de ultimă generație și o micro-rețea de distribuție a energiei la Universitatea Politehnica Timișoara
Darcom Energy, o companie românească cu o experiență de 15 ani în sectorul energiei regenerabile, colaborează cu Victron Energy pentru dezvoltarea unui laborator fotovoltaic de ultimă generație la Universitatea Politehnica Timișoara (UPT), susținând inovația în educație și tranziția către surse verzi de energie, potrivit unui comunicat emis redacției. Laboratorul, echipat cu tehnologie de ultimă oră, va oferi studenților acces la echipamente reale, facilitând astfel învățarea practică în domeniul energiei regenerabile.